यह कहा जाता है कि धन के देवता और सभी देवताओं के कोषाध्यक्ष यानी कुबेर ने इस अक्षय तृतीया वाले दिन देवी लक्ष्मी से प्रार्थना की तब लक्ष्मी जी ने उन्हें आशीर्वाद दिया कि तुम्हारा धन कभी खत्म नहीं होगा और तुम्हारी समृद्धि सदैव बनी रहेगी । यही कारण है कि, यह दिन नया व्यापार शुरू करने, नई संपत्ति या सोने की खरीददारी, या शादी करने के लिए बहुत शुभ माना जाता है, क्योंकि इससे जिस घर कुबेर का वास रहता है उस घर में समृद्धि और धन हमेशा बना रहता है। कई घरों में, इस दिन पर कुबेर-लक्ष्मी पूजा का पाठ भी किया जाता है।